ΚΟΙΝΗ ΘΕΣΗ (ΕΚ) αριθ. 21/97 που καθορίστηκε από το Συμβούλιο στις 14 Απριλίου 1997 για την έκδοση του κανονισμού (ΕΚ) αριθ. . . ./97 του Συμβουλίου, της . . ., που τροποποιεί τον κανονισμό (ΕΟΚ) αριθ. 684/92 για τη θέσπιση κοινών κανόνων στις διεθνείς μεταφορές επιβατών με πούλμαν και λεωφορεία (97/C 164/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 75 παράγραφος 1,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Αποφασίζοντας σύμφωνα με τη διαδικασία του άρθρου 189 Γ της συνθήκης (3),

Εκτιμώντας:

(1) ότι, σύμφωνα με το άρθρο 75 παράγραφος 1 στοιχείο α) της συνθήκης, η θέσπιση κοινής πολιτικής μεταφορών συνεπάγεται, μεταξύ άλλων, τη θέσπιση κοινών κανόνων εφαρμοστέων στις διεθνείς οδικές μεταφορές επιβατών 7

(2) ότι τέτοιοι κανόνες περιέχονται στον κανονισμό (ΕΟΚ) αριθ. 684/92 του Συμβουλίου, της 16ης Μαρτίου 1992, για τη θέσπιση κοινών κανόνων στις διεθνείς μεταφορές επιβατών με πούλμαν και λεωφορεία (4) 7

(3) ότι το άρθρο 20 του κανονισμού (ΕΟΚ) αριθ. 684/92 προβλέπει ότι η Επιτροπή υποβάλλει στο Συμβούλιο, πριν από την 1η Ιουλίου 1995, έκθεση σχετικά με την εφαρμογή του εν λόγω κανονισμού και ότι το Συμβούλιο θεσπίζει, πριν από την 1η Ιανουαρίου 1997 και κατόπιν προτάσεως της Επιτροπής, κανόνες για την απλούστευση των διαδικασιών και, ανάλογα με τα συμπεράσματα της έκθεσης, την κατάργηση των αδειών 7

(4) ότι θα πρέπει να απλουστευθεί και να βελτιωθεί ο ορισμός διάφορων γραμμών διεθνούς μεταφοράς με πούλμαν και λεωφορεία 7 ότι οι εν λόγω γραμμές μπορούν να καταταχθούν σε τακτικές γραμμές, ειδικές τακτικές γραμμές και έκτακτες γραμμές 7 ότι, συνεπώς, η έννοια της γραμμής κλειστής διαδρομής μπορεί να καταργηθεί 7

(5) ότι θα πρέπει να προβλεφθεί καθεστώς πρόσβασης στην αγορά απαλλασσόμενο αδείας για όλες τις έκτακτες γραμμές, τις ειδικές τακτικές γραμμές καθώς και για όλες τις γραμμές για ίδιο λογαριασμό 7

(6) ότι θα πρέπει να διατηρηθεί το καθεστώς της άδειας για τις τακτικές γραμμές, ενώ παράλληλα να καταστούν ελαστικότεροι οι όροι εκμετάλλευσης αυτών των γραμμών 7

(7) ότι, για να προστατευθεί ο ανταγωνισμός των μέσων μεταφοράς, θα πρέπει να καταργηθεί, μετά από κάποιο χρονικό διάστημα, η προτεραιότητα του σιδηροδρόμου όταν δημιουργείται αντίστοιχη γραμμή με πούλμαν και λεωφορεία 7

(8) ότι, για να διευκολυνθεί ο έλεγχος της εκτέλεσης των μεταφορών, θα πρέπει όλοι οι τρόποι διεθνούς οδικής μεταφοράς επιβατών για λογαριασμό άλλου να υπόκεινται σε κοινοτική άδεια η οποία θα καταρτίζεται βάσει εναρμονισμένου υποδείγματος και θα χορηγείται δυνάμει ταχείας και αποτελεσματικής διοικητικής διαδικασίας 7

(9) ότι είναι απαραίτητο να γίνουν ελαστικότερες ορισμένες προθεσμίες που προβλέπονται για τη διαδικασία έκδοσης αδειών 7

(10) ότι αποτελεί καθήκον των κρατών μελών η λήψη των απαραίτητων μέτρων για την εκτέλεση του παρόντος κανονισμού, ιδίως όσον αφορά τις κυρώσεις οι οποίες πρέπει να είναι αποτελεσματικές, εύλογα σταθμισμένες και αποτρεπτικού χαρακτήρα 7

(11) ότι θα πρέπει να προβλεφθεί ότι η Επιτροπή θα επικουρείται από συμβουλευτική επιτροπή κατά τη θέσπιση μέτρων για την εφαρμογή του κανονισμού σχετικών με τα μεταφορικά έγγραφα 7

(12) ότι θα πρέπει να προβλεφθεί κατάλληλη προθεσμία για την εισαγωγή της κοινοτικής άδειας 7

(13) ότι θα πρέπει να παρακολουθείται η εφαρμογή του παρόντος κανονισμού βάσει έκθεσης η οποία θα υποβάλλεται από την Επιτροπή,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 684/92 τροποποιείται ως εξής:

1. στο άρθρο 2

- σημείο 1.1, προστίθεται το ακόλουθο εδάφιο: «Ο τακτικός χαρακτήρας της γραμμής δεν επηρεάζεται από ενδεχόμενη προσαρμογή των όρων εκμετάλλευσης της γραμμής.»,

- σημείο 1.2, το στοιχείο δ) διαγράφεται,

- σημείο 1.3, οι λέξεις «η δρομολόγηση συμπληρωματικών οχημάτων και η συχνότερη εκτέλεση δρομολογίων,» διαγράφονται,

- το σημείο 2 διαγράφεται,

- το σημείο 3.1 αντικαθίσταται από το ακόλουθο κείμενο:

«3.1. Έκτακτες γραμμές είναι εκείνες οι οποίες δεν ανταποκρίνονται στον ορισμό των τακτικών γραμμών, συμπεριλαμβανομένων των ειδικών τακτικών γραμμών, και οι οποίες χαρακτηρίζονται κυρίως από το γεγονός ότι μεταφέρουν ομάδες που έχουν συσταθεί κατόπιν πρωτοβουλίας ενός εντολέα ή του ίδιου του μεταφορέα.

Για την οργάνωση παράλληλων ή προσωρινών γραμμών ανάλογων με τις υφιστάμενες τακτικές γραμμές που απευθύνονται στην ίδια πελατεία με τις τελευταίες, απαιτείται άδεια σύμφωνα με την διαδικασία που καθορίζεται στο τμήμα II.»,

- το σημείο 3.2 διαγράφεται,

- στο σημείο 3.4 δεύτερο εδάφιο, οι λέξεις «μετά από διαβούλευση με τα κράτη μέλη» αντικαθίστανται από τις λέξεις «σύμφωνα με τη διαδικασία που προβλέπεται στο άρθρο 16α»,

- το σημείο 4 αντικαθίσταται από το ακόλουθο κείμενο:

«4. Μεταφορές για ίδιο λογαριασμό

Οι μεταφορές για ίδιο λογαριασμό είναι οι μεταφορές που εκτελούνται για μη κερδοσκοπικούς και μη εμπορικούς σκοπούς από φυσικό ή νομικό πρόσωπο υπό τον όρο ότι:

- η μεταφορά αποτελεί απλώς παρεπόμενη δραστηριότητα γι' αυτό το φυσικό ή νομικό πρόσωπο,

- τα χρησιμοποιούμενα οχήματα ανήκουν κατά κυριότητα σ' αυτό το φυσικό ή νομικό πρόσωπο, ή έχουν αγορασθεί με δόσεις από αυτό ή έχουν αποτελέσει αντικείμενο μακροπρόθεσμης σύμβασης μίσθωσης, και οδηγούνται από μέλος του προσωπικού αυτού του φυσικού ή νομικού προσώπου ή από το ίδιο το φυσικό πρόσωπο.» 7

2. στο άρθρο 3 παράγραφος 1, η πρώτη περίπτωση αντικαθίσταται από το ακόλουθο κείμενο:

«- στο κράτος εγκατάστασης έχει την άδεια να εκτελεί μεταφορές επιβατών με πούλμαν και λεωφορεία, με τη μορφή τακτικών γραμμών, συμπεριλαμβανομένων των ειδικών τακτικών γραμμών ή των έκτακτων γραμμών,» 7

3. παρεμβάλλεται το ακόλουθο άρθρο:

«Άρθρο 3α

Κοινοτική άδεια

1. Για την εκτέλεση διεθνών μεταφορών επιβατών με πούλμαν και λεωφορεία, κάθε μεταφορέας που ανταποκρίνεται στα κριτήρια που ορίζονται στο άρθρο 3 παράγραφος 1 πρέπει να διαθέτει κοινοτική άδεια εκδοθείσα από τις αρμόδιες αρχές του κράτους μέλους εγκατάστασης σύμφωνα με το υπόδειγμα του παραρτήματος.

2. Οι αρμόδιες αρχές του κράτους μέλους εγκατάστασης χορηγούν στο δικαιούχο το πρωτότυπο της κοινοτικής άδειας, το οποίο διατηρεί ο μεταφορέας, και έναν αριθμό επικυρωμένων αντιγράφων αντίστοιχο με αυτό των οχημάτων που διαθέτει ο δικαιούχος της κοινοτικής άδειας είτε με πλήρη ιδιοκτησία, είτε με άλλη ιδιότητα, ιδίως με συμβόλαιο αγοράς με δόσεις, συμβόλαιο μίσθωσης ή σύμβαση χρηματοπιστωτικής μίσθωσης (leasing).

3. Η κοινοτική άδεια εκδίδεται στο όνομα του μεταφορέα. Δεν μπορεί να μεταφερθεί από αυτόν σε τρίτους. Επικυρωμένο αντίγραφο της κοινοτικής άδειας πρέπει να βρίσκεται επί του οχήματος και να επιδεικνύεται στους εξουσιοδοτημένους για τον έλεγχο υπαλλήλους όποτε ζητηθεί.

4. Η κοινοτική άδεια εκδίδεται για πέντε έτη ανανεώσιμα.

5. Η κοινοτική άδεια αντικαθιστά το έγγραφο που χορηγούν οι αρμόδιες αρχές του κράτους μέλους εγκατάστασης το οποίο βεβαιώνει ότι ο μεταφορέας είναι δεκτός στην αγορά των διεθνών οδικών μεταφορών επιβατών.

6. Κατά την υποβολή της αίτησης χορήγησης άδειας και εν συνεχεία τουλάχιστον κάθε πέντε έτη, οι αρμόδιες αρχές του κράτους μέλους εγκατάστασης ελέγχουν κατά πόσον ο μεταφορέας ανταποκρίνεται ή ανταποκρίνεται ακόμη στους όρους που αναφέρονται στο άρθρο 3 παράγραφος 1.

7. Στην περίπτωση όπου οι όροι που αναφέρονται στο άρθρο 3 παράγραφος 1 δεν τηρούνται, οι αρμόδιες αρχές του κράτους μέλους εγκατάστασης αρνούνται, με αιτιολογημένη απόφαση, τη χορήγηση ή την ανανέωση της κοινοτικής άδειας.

8. Τα κράτη μέλη διασφαλίζουν ότι ο αιτών ή ο κάτοχος κοινοτικής άδειας μπορεί να ασκήσει έφεση κατά της απόφασης απόρριψης ή αφαίρεσης της άδειας αυτής από τις αρμόδιες αρχές του κράτους μέλους εγκατάστασης.

9. Το αργότερο στις 31 Ιανουαρίου κάθε έτους, τα κράτη μέλη ενημερώνουν την Επιτροπή σχετικά με τον αριθμό των μεταφορέων οι οποίοι ήταν κάτοχοι κοινοτικής άδειας στις 31 Δεκεμβρίου του προηγούμενου έτους καθώς και τον αριθμό των επικυρωμένων αντιγράφων που αντιστοιχούν στα κυκλοφορούντα οχήματα κατά την ανωτέρω ημερομηνία.

10. Τα κράτη μέλη μπορούν να αποφασίσουν ότι η κοινοτική άδεια θα ισχύει επίσης και για την εκτέλεση εθνικών μεταφορών.» 7

4. το άρθρο 4 αντικαθίσταται από το ακόλουθο κείμενο:

«Αρθρο 4

Πρόσβαση στην αγορά

1. Δεν απαιτείται άδεια για τις έκτακτες γραμμές που ορίζονται στο άρθρο 2 σημείο 3.1.

2. Για τις ειδικές τακτικές γραμμές που ορίζονται στο άρθρο 2 σημείο 1.2 δεν απαιτείται άδεια, εφόσον καλύπονται από σύμβαση που συνάπτεται μεταξύ του οργανωτή και του μεταφορέα.

3. Δεν απαιτείται άδεια για τις μετακινήσεις κενών οχημάτων οι οποίες συνδέονται με τις μεταφορές που αναφέρονται στις παραγράφους 1 και 2.

4. Για τις τακτικές γραμμές που ορίζονται στο άρθρο 2 σημείο 1.1 πρώτο εδάφιο, καθώς και για τις ειδικές τακτικές γραμμές που δεν καλύπτονται από σύμβαση που συνάπτεται μεταξύ του οργανωτή και του μεταφορέα, απαιτείται άδεια σύμφωνα με τα άρθρα 5 έως 10.

5. Το καθεστώς των μεταφορών για ίδιο λογαριασμό καθορίζεται στο άρθρο 13.» 7

5. ο τίτλος του τμήματος II αντικαθίσταται από τον τίτλο «ΤΑΚΤΙΚΕΣ ΓΡΑΜΜΕΣ ΓΙΑ ΤΙΣ ΟΠΟΙΕΣ ΑΠΑΙΤΕΙΤΑΙ ΑΔΕΙΑ» 7

6. στο άρθρο 5

- παράγραφος 1 δεύτερο εδάφιο, η πρώτη περίοδος αντικαθίσταται από το ακόλουθο κείμενο: «Σε περίπτωση κοινοπραξίας επιχειρήσεων για την εκμετάλλευση τακτικής γραμμής, η άδεια εκδίδεται στο όνομα όλων των επιχειρήσεων»,

- παράγραφος 2, η πρώτη περίοδος αντικαθίσταται από το ακόλουθο κείμενο:

«2. Η ανώτατη διάρκεια ισχύος της άδειας είναι πενταετής.»,

- παράγραφος 3, το στοιχείο δ) αντικαθίσταται από το ακόλουθο κείμενο: «δ) τις στάσεις και τα ωράρια.»,

- παράγραφος 4, οι λέξεις «μετά από διαβούλευση με τα κράτη μέλη» αντικαθίστανται από τις λέξεις «σύμφωνα με τη διαδικασία που προβλέπεται στο άρθρο 16α»,

- η παράγραφος 5 αντικαθίσταται από το ακόλουθο κείμενο:

«5. Η άδεια εξουσιοδοτεί τον ή τους κατόχους της να εκτελούν, στο έδαφος όλων των κρατών μελών από τα οποία διέρχεται το δρομολόγιο, μεταφορές επιβατών σε τακτικές γραμμές.»,

- προστίθεται η ακόλουθη παράγραφος:

«6. Η επιχείρηση που εκμεταλλεύεται τακτική γραμμή μπορεί να χρησιμοποιεί συμπληρωματικά οχήματα για την αντιμετώπιση προσωρινών και εξαιρετικών καταστάσεων.

Στην περίπτωση αυτή, ο μεταφορέας πρέπει να διασφαλίσει ότι υπάρχουν επί του οχήματος τα ακόλουθα έγγραφα:

- αντίγραφο της άδειας της τακτικής γραμμής,

- αντίγραφο της σύμβασης που έχει συναφθεί μεταξύ της επιχείρησης που εκμεταλλεύεται την τακτική γραμμή και της επιχείρησης που διαθέτει τα συμπληρωματικά οχήματα ή αντίστοιχο έγγραφο,

- επικυρωμένο αντίγραφο της κοινοτικής άδειας που έχει χορηγηθεί στην επιχείρηση η οποία εκμεταλλεύεται την τακτική γραμμή.» 7

7. στο άρθρο 6:

- η παράγραφος 1 αντικαθίσταται από το ακόλουθο κείμενο:

«1. Οι αιτήσεις για τη χορήγηση αδειών για τακτικές γραμμές υποβάλλονται στην αρμόδια αρχή του κράτους μέλους στο έδαφος του οποίου βρίσκεται το σημείο αναχώρησης, η οποία καλείται στο εξής "εκδίδουσα αρχή". Ως "σημείο αναχώρησης" θεωρείται ένα από τα τέρματα της γραμμής.»,

- παράγραφος 2, οι λέξεις «μετά από διαβούλευση με τα κράτη μέλη» αντικαθίστανται από τις λέξεις «σύμφωνα με τη διαδικασία που προβλέπεται στο άρθρο 16α»,

- η παράγραφος 3 αντικαθίσταται από το ακόλουθο κείμενο:

«3. Ο αιτών υποβάλλει, προς υποστήριξη της αίτησης άδειας, κάθε συμπληρωματική πληροφορία που θεωρεί χρήσιμη ο ίδιος ή του ζητά η εκδίδουσα αρχή και κυρίως ένα πρόγραμμα οδήγησης που να επιτρέπει τον έλεγχο της τήρησης της κοινοτικής νομοθεσίας σχετικά με τους χρόνους οδήγησης και ανάπαυσης, καθώς και αντίγραφο της κοινοτικής άδειας για τη διεθνή μεταφορά επιβατών για λογαριασμό άλλου που προβλέπεται στο άρθρο 3α» 7

8. το άρθρο 7 αντικαθίσταται από το ακόλουθο κείμενο:

«Άρθρο 7

Διαδικασία χορήγησης της άδειας

1. Η άδεια εκδίδεται κατόπιν συμφωνίας με τις αρχές όλων των κρατών μελών στο έδαφος των οποίων επιβιβάζονται ή αποβιβάζονται επιβάτες. Η εκδίδουσα αρχή χορηγεί στις αρχές αυτές, καθώς και στις αρμόδιες αρχές των κρατών μελών από τα οποία γίνεται διέλευση χωρίς επιβίβαση ή αποβίβαση επιβατών, αντίγραφο της αίτησης καθώς και οποιοδήποτε χρήσιμο έγγραφο, συνοδευόμενα από σχετική εκτίμησή της.

2. Οι αρμόδιες αρχές των κρατών μελών των οποίων ζητήθηκε η συμφωνία γνωστοποιούν την απόφασή τους στην εκδίδουσα αρχή εντός προθεσμίας δύο μηνών. Η προθεσμία αυτή υπολογίζεται από την ημερομηνία παραλαβής της αίτησης γνώμης η οποία περιλαμβάνεται στην απόδειξη παραλαβής. Εάν η εκδίδουσα αρχή δεν λάβει απάντηση εντός της προθεσμίας αυτής, λογίζεται ότι οι εν λόγω αρχές έχουν συμφωνήσει και η εκδίδουσα αρχή χορηγεί την άδεια.

Οι αρχές των κρατών μελών από τα οποία γίνεται διέλευση χωρίς επιβίβαση ή αποβίβαση επιβατών μπορούν να γνωστοποιήσουν στην εκδίδουσα αρχή τις παρατηρήσεις τους εντός της προθεσμίας που αναφέρεται στο πρώτο εδάφιο.

3. Με την επιφύλαξη των παραγράφων 7 και 8, η εκδίδουσα αρχή αποφασίζει εντός προθεσμίας τεσσάρων μηνών από την ημερομηνία υποβολής της αίτησης από τον μεταφορέα.

4. Η άδεια χορηγείται εκτός και εάν:

α) ο αιτών δεν είναι σε θέση, με το υλικό το οποίο έχει στην άμεση διάθεσή του, να εκτελέσει τη μεταφορά για την οποία υποβάλει την αίτηση 7

β) στο παρελθόν ο αιτών δεν τήρησε την εθνική ή διεθνή νομοθεσία για τις οδικές μεταφορές, και ιδιαίτερα τους όρους και τις προδιαγραφές για τις άδειες γραμμών διεθνών μεταφορών επιβατών ή διέπραξε σοβαρές παραβάσεις των κανόνων για την οδική ασφάλεια, ιδίως όσον αφορά τα πρότυπα που ισχύουν για τα οχήματα και το χρόνο οδήγησης και ανάπαυσης των οδηγών 7

γ) σε περίπτωση ανανέωσης της άδειας, δεν είχαν τηρηθεί οι προϋποθέσεις χορήγησης άδειας 7

δ) αποδεικνύεται ότι η εν λόγω γραμμή θα έθετε σε άμεσο κίνδυνο την ύπαρξη τακτικών γραμμών για τις οποίες έχει ήδη δοθεί άδεια, εκτός από την περίπτωση που τις εν λόγω τακτικές γραμμές εκμεταλλεύεται μόνον ένας μεταφορέας ή μόνον μια ομάδα μεταφορέων 7

ε) κρίνεται ότι η εκμετάλλευση των γραμμών για τις οποίες υποβάλλεται αίτηση αφορά αποκλειστικά τις πλέον επικερδείς μεταξύ των υφιστάμενων γραμμών στα σχετικά δρομολόγια 7

στ) ένα κράτος μέλος αποφασίσει, βάσει εμπεριστατωμένης ανάλυσης, ότι η εν λόγω γραμμή θα έθιγε σοβαρά την βιωσιμότητα ανάλογης σιδηροδρομικής γραμμής που εξυπηρετεί τα ίδια τμήματα απευθείας διαδρομής. Κάθε απόφαση που λαμβάνεται κατ' εφαρμογή της παρούσας διάταξης, καθώς και η αιτιολογία της κοινοποιούνται στους ενδιαφερόμενους μεταφορείς.

Από την 1η Ιανουαρίου 2000, στην περίπτωση που μια υπάρχουσα διεθνής γραμμή με πούλμαν και λεωφορεία θίγει σοβαρά την βιωσιμότητα ανάλογης σιδηροδρομικής γραμμής που εξυπηρετεί τα ίδια τμήματα απευθείας διαδρομής, ένα κράτος μέλος μπορεί, εφόσον συμφωνήσει η Επιτροπή, να αναστείλει ή να ανακαλέσει την άδεια εκμετάλλευσης της διεθνούς γραμμής λεωφορείων και πούλμαν αφού ειδοποιήσει τον μεταφορέα έξι μήνες πριν.

Το γεγονός ότι ένας μεταφορέας προσφέρει τιμές κατώτερες από εκείνες που προσφέρουν άλλοι οδικοί μεταφορείς ή το γεγονός ότι άλλοι οδικοί μεταφορείς εκμεταλλεύονται το εν λόγω δρομολόγιο, δεν δικαιολογούν από μόνα τους την απόρριψη της αίτησης.

5. Η εκδίδουσα αρχή καθώς και οι αρμόδιες αρχές όλων των κρατών μελών που πρέπει να παρέμβουν κατά τη διαδικασία επίτευξης της συμφωνίας που προβλέπεται στην παράγραφο 1 μπορούν να απορρίπτουν τις αιτήσεις μόνον για λόγους που συμβιβάζονται με τον παρόντα κανονισμό.

6. Εάν η διαδικασία επίτευξης συμφωνίας που αναφέρεται στην παράγραφο 1 δεν καταλήξει σε αποτέλεσμα, το θέμα παραπέμπεται στην Επιτροπή εντός προθεσμίας πέντε μηνών από την ημερομηνία υποβολής της αίτησης από τον μεταφορέα.

7. Η Επιτροπή, μετά από διαβούλευση με τα ενδιαφερόμενα κράτη μέλη, λαμβάνει εντός προθεσμίας δέκα εβδομάδων, απόφαση η οποία παράγει αποτελέσματα 30 ημέρες μετά την κοινοποίησή της στα ενδιαφερόμενα κράτη μέλη.

8. Η απόφαση της Επιτροπής ισχύει μέχρις ότου επιτευχθεί συμφωνία μεταξύ των ενδιαφερομένων κρατών μελών.

9. Μόλις ολοκληρωθεί η διαδικασία που προβλέπεται στο παρόν άρθρο, η εκδίδουσα αρχή ενημερώνει όλες τις αρχές που αναφέρονται στην παράγραφο 1 και τους αποστέλει, ενδεχομένως, αντίγραφο της άδειας. Οι αρμόδιες αρχές των κρατών μελών διέλευσης μπορούν να αποποιηθούν τη σχετική ενημέρωση.» 7

9. στο άρθρο 8 παράγραφος 3 δεύτερο εδάφιο, προστίθενται οι λέξεις «της συχνότητας», μετά από τη λέξη «προσαρμογής» 7

10. στο άρθρο 9, η παράγραφος 4 διαγράφεται 7

11. ο τίτλος του τμήματος III αντικαθίσταται από τον τίτλο «ΕΚΤΑΚΤΕΣ ΓΡΑΜΜΕΣ ΚΑΙ ΑΛΛΕΣ ΓΡΑΜΜΕΣ ΓΙΑ ΤΙΣ ΟΠΟΙΕΣ ΔΕΝ ΑΠΑΙΤΕΙΤΑΙ ΑΔΕΙΑ»,

12. το άρθρο 11 αντικαθίσταται από το ακόλουθο κείμενο:

«Άρθρο 11

Φύλλο πορείας

1. Οι γραμμές που αναφέρονται στο άρθρο 4 παράγραφος 1 εκτελούνται υπό την κάλυψη φύλλου πορείας.

2. Οι μεταφορείς που εκτελούν έκτακτες γραμμές πρέπει να συμπληρώσουν το φύλλο πορείας πριν από κάθε ταξίδι.

3. Το φύλλο πορείας περιλαμβάνει τουλάχιστον τις ακόλουθες πληροφορίες:

α) το είδος της γραμμής 7

β) το βασικό δρομολόγιο 7

γ) τον ή τους οικείους μεταφορείς.

4. Τα βιβλιάρια φύλλων πορείας εκδίδονται από τις αρμόδιες αρχές του κράτους μέλους στο οποίο είναι εγκατεστημένος ο μεταφορέας ή από οργανισμούς που καθορίζονται από τις αρχές αυτές.

5. Η Επιτροπή, καταρτίζει το υπόδειγμα του φύλλου πορείας καθώς και τις οδηγίες χρήσης του, σύμφωνα με την προβλεπόμενη στο άρθρο 16α διαδικασία» 7

13. στο άρθρο 12 πρώτο εδάφιο, οι λέξεις «διεθνούς γραμμής κλειστής διαδρομής με παροχή καταλύματος και» διαγράφονται 7

14. στο άρθρο 13

- η παράγραφος 2 διαγράφεται,

- στην παράγραφο 3 δεύτερο εδάφιο, οι λέξεις «μετά από διαβούλευση με τα κράτη μέλη» αντικαθίστανται από τις λέξεις «σύμφωνα με την διαδικασία που προβλέπεται στο άρθρο 16α» 7

15. στο άρθρο 14

- στο εισαγωγικό μέρος της παραγράφου 1, οι όροι «γραμμές κλειστής διαδρομής ή» διαγράφονται,

- στην παράγραφο 1, η τελευταία περίπτωση αντικαθίσταται από το ακόλουθο κείμενο:

«- το κόμιστρο.» 7

16. το άρθρο 16 αντικαθίσταται από το ακόλουθο κείμενο:

«Άρθρο 16

Κυρώσεις και αμοιβαία συνδρομή

1. Οι αρμόδιες αρχές του κράτους μέλους που είναι εγκατεστημένος ο μεταφορέας ανακαλούν την κοινοτική άδεια που προβλέπεται στο άρθρο 3α, όταν ο κάτοχός της:

- δεν ανταποκρίνεται πλέον στους όρους που προβλέπονται στο άρθρο 3 παράγραφος 1,

- έχει χορηγήσει ανακριβείς πληροφορίες όσον αφορά τα αναγκαία για την έκδοση της κοινοτικής άδειας στοιχεία.

2. Η εκδίδουσα αρχή ανακαλεί την άδεια όταν ο κάτοχός της δεν ανταποκρίνεται πλέον στους όρους που καθόρισαν τη χορήγησή της δυνάμει του παρόντος κανονισμού, και ιδίως όταν η σχετική αίτηση είχε υποβληθεί από το κράτος μέλος όπου είναι εγκατεστημένος ο μεταφορέας. Η εκδίδουσα αρχή ειδοποιεί αμέσως τις αρμόδιες αρχές του οικείου κράτους μέλους.

3. Σε περίπτωση σοβαρής παράβασης ή μικρών και επαναλαμβανομένων παραβάσεων των κανόνων σχετικά με τις μεταφορές και με την οδική ασφάλεια ιδιαίτερα όσον αφορά τους κανόνες που ισχύουν για τα οχήματα, το χρόνο οδήγησης και ανάπαυσης των οδηγών και την άνευ αδείας εκτέλεση των παράλληλων ή προσωρινών γραμμών που προβλέπονται στο άρθρο 2 σημείο 1.3, οι αρμόδιες αρχές του κράτους μέλους όπου είναι εγκατεστημένος ο μεταφορέας ο οποίος διέπραξε την παράβαση μπορούν ιδίως να ανακαλέσουν την κοινοτική άδεια ή να προβούν σε προσωρινή ή/και μερική ανάκληση των επικυρωμένων αντιγράφων της κοινοτικής άδειας.

Οι κυρώσεις αυτές καθορίζονται σε συνάρτηση με τη σοβαρότητα της παράβασης που έχει διαπράξει ο κάτοχος της κοινοτικής άδειας και σε συνάρτηση με το συνολικό αριθμό των επικυρωμένων αντιγράφων που διαθέτει για τις διεθνείς γραμμές του.

4. Οι αρμόδιες αρχές των κρατών μελών απαγορεύουν στο έδαφός τους κάθε εκμετάλλευση διεθνών γραμμών επιβατών που εμπίπτουν στον παρόντα κανονισμό από μεταφορείς που έχουν διαπράξει σοβαρές και επαναλαμβανόμενες παραβάσεις των κανόνων για την οδική ασφάλεια, ιδίως όσον αφορά τους κανόνες που ισχύουν για τα οχήματα και το χρόνο οδήγησης και ανάπαυσης των οδηγών. Ενημερώνουν σχετικά αμέσως τις αρμόδιες αρχές του ενδιαφερόμενου κράτους μέλους.

5. Κατόπιν σχετικής αιτήσεως, τα κράτη μέλη ανακοινώνουν μεταξύ τους κάθε χρήσιμη πληροφορία που βρίσκεται στην κατοχή τους σχετικά με:

- τις παραβάσεις του παρόντος κανονισμού, καθώς και των άλλων κοινοτικών κανόνων που εφαρμόζονται στις γραμμές διεθνών μεταφορών επιβατών με πούλμαν και λεωφορεία οι οποίες διαπράχθηκαν στο έδαφός τους από μεταφορέα άλλου κράτους μέλους, καθώς και τις επιβληθείσες κυρώσεις,

- τις κυρώσεις που επιβλήθηκαν στους δικούς τους μεταφορείς για παραβάσεις που διαπράχθηκαν στο έδαφος άλλου κράτους μέλους.» 7

17. Παρεμβάλλεται το ακόλουθο άρθρο:

«Άρθρο 16α

Σε περίπτωση προσφυγής στη διαδικασία του παρόντος άρθρου, η Επιτροπή επικουρείται από τη συμβουλευτική επιτροπή η οποία θεσπίστηκε από τον κανονισμό (ΕΚ) αριθ. . . ./97 του Συμβουλίου, της . . ., για τον καθορισμό των όρων υπό τους οποίους γίνονται δεκτοί στις εθνικές οδικές μεταφορές επιβατών σε ένα κράτος μέλος μεταφορείς μη εγκατεστημένοι σε αυτό (*), της οποίας προεδρεύει ο αντιπρόσωπος της Επιτροπής.

Ο αντιπρόσωπος της Επιτροπής υποβάλλει στην επιτροπή σχέδιο των ληπτέων μέτρων. Η επιτροπή διατυπώνει τη γνώμη της για το σχέδιο αυτό, εντός προθεσμίας την οποία μπορεί να ορίσει ο πρόεδρος ανάλογα με τον επείγοντα χαρακτήρα του θέματος και, αν χρειασθεί, προβαίνει σε ψηφοφορία.

Η γνώμη καταχωρείται στα πρακτικά 7 επιπλέον, κάθε κράτος μέλος έχει το δικαίωμα να ζητήσει να καταχωρηθεί η θέση του στα πρακτικά.

Η Επιτροπή λαμβάνει ιδιαίτερα υπόψη της τη γνώμη της επιτροπής και την ενημερώνει για τον τρόπο με τον οποίο έλαβε υπόψη της τη γνώμη αυτή.

(*) ΕΕ αριθ. L . . . της . . . σ. . . .» 7

18. στα άρθρο 19, το δεύτερο εδάφιο αντικαθίσταται από το ακόλουθο κείμενο:

«Τα κράτη μέλη λαμβάνουν μέτρα ιδίως όσον αφορά τα μέσα ελέγχου καθώς και το καθεστώς των κυρώσεων που ισχύουν για τις παραβάσεις των διατάξεων του παρόντος κανονισμού και λαμβάνουν κάθε αναγκαίο μέτρο για να εξασφαλίσουν την υλοποίησή τους. Οι προβλεπόμενες κυρώσεις πρέπει να είναι αποτελεσματικές, εύλογα σταθμισμένες και αποτρεπτικού χαρακτήρα. Τα κράτη μέλη γνωστοποιούν στην Επιτροπή τα ληφθέντα μέτρα το αργότερο δώδεκα μήνες μετά την ημερομηνία έναρξης ισχύος του παρόντος κανονισμού, καθώς και κάθε σχετική μεταγενέστερη τροποποίηση το συντομότερο δυνατό. Εγγυώνται ότι όλα αυτά τα μέτρα εφαρμόζονται χωρίς διακρίσεις λόγω ιθαγένειας ή τόπου εγκατάστασης του μεταφορέα.» 7

19. το παράρτημα αντικαθίσταται από το παράρτημα που περιλαμβάνεται στο παράρτημα του παρόντος κανονισμού.

Άρθρο 2

Πριν την . . . (5*), τα κράτη μέλη θεσπίζουν, κατόπιν διαβούλευσης με την Επιτροπή, τα αναγκαία μέτρα για την εκτέλεση του παρόντος κανονισμού και τα κοινοποιούν στην Επιτροπή.

Άρθρο 3

Η Επιτροπή υποβάλλει έκθεση στο Ευρωπαϊκό Κοινοβούλιο και στο Συμβούλιο, πριν από τις 31 Δεκεμβρίου 1999, σχετικά με τα αποτελέσματα της εφαρμογής του παρόντος κανονισμού.

Άρθρο 4

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται απο . . . (6*), με εξαίρεση το άρθρο 3 που εφαρμόζεται από . . . (7**).

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

. . .

Για το Συμβούλιο

Ο Πρόεδρος

(1) ΕΕ αριθ. C 203 της 13. 7. 1996, σ. 11.

(2) Γνώμη που διατυπώθηκε στις 27 Νοεμβρίου 1996 (ΕΕ αριθ. C 66 της 3. 3. 1997, σ. 23).

(3) Γνώμη του Ευρωπαϊκού Κοινοβουλίου της 28ης Νοεμβρίου 1996 (ΕΕ αριθ. C 380 της 16. 12. 1996, σ. 40), κοινή θέση του Συμβουλίου της 14ης Απριλίου 1997 και απόφαση του Ευρωπαϊκού Κοινοβουλίου της . . . (δεν δημοσιεύθηκε ακόμα στην Επίσημη Εφημερίδα).

(4) ΕΕ αριθ. L 74 της 20. 3. 1992, σ. 1.

(5*) Δώδεκα μήνες μετά την ημερομηνία έναρξης ισχύος του παρόντος κανονισμού.

(6**) Δέκα οκτώ μήνες μετά την ημερομηνία έναρξης ισχύος του παρόντος κανονισμού.

ΠΑΡΑΡΤΗΜΑ

«ΠΑΡΑΡΤΗΜΑ

ΕΥΡΩΠΑΪΚΗ ΚΟΙΝΟΤΗΤΑ

>ΑΡΧΗ ΓΡΑΦΗΚΟΥ>

(α)

(Ενισχυμένο χαρτί μπλέ χρώματος - Διαστάσεις DIN A4)

(Πρώτη σελίδα της άδειας)

(Κείμενο συνταγμένο στην, τις ή σε μία από τις επίσημες γλώσσες του κράτους μέλους που εκδίδει την άδεια)

Διακριτικό σήμα του κράτους μέλους (1) που εκδίδει την άδεια Ονομασία της αρμόδιας αρχή ή οργανισμού

ΑΔΕΙΑ αριθ. . . .

για τη διεθνή οδική μεταφορά επιβατών για λογαριασμό άλλου με πούλμαν και λεωφορεία

Ο κάτοχος της παρούσας αδείας (2) .

.

.

.

έχει άδεια να πραγματοποιεί στο έδαφος της Κοινότητας, διεθνείς οδικές μεταφορές επιβατών για λογαριασμό άλλου υπό τους όρους που ορίζονται στον κανονισμό (ΕΟΚ) αριθ. 684/92 του Συμβουλίου, της 16ης Μαρτίου 1992, όπως τροποποιήθηκε από τον κανονισμό (ΕΚ) αριθ. . . ./97 και σύμφωνα με τις γενικές διατάξεις της παρούσας άδειας.

Ιδιαίτερες παρατηρήσεις: .

.

.

.

.

Η παρούσα άδεια ισχύει από . έως .

Εκδοθείσα στ . , την .

. (3)

(1) (Β) Βέλγιο, (DK) Δανία, (D) Γερμανία, (GR) Ελλάδα, (Ε) Ισπανία, (F) Γαλλία, (IRL) Ιρλανδία, (Ι) Ιταλία, (L) Λουξεμβούργο, (NL) Κάτω Χώρες, (P) Πορτογαλία, (UK) Ηνωμένο Βασίλειο, (FIN) Φινλανδία, (A) Αυστρία, (S) Σουηδία.

(2) Όνομα ή επωνυμία και πλήρης διεύθυνση του μεταφορέα.

(3) Υπογραφή και σφραγίδα της αρμόδιας αρχής ή οργανισμού που εκδίδει την άδεια.

>ΤΕΛΟΣ ΓΡΑΦΗΚΟΥ>

Γενικές διατάξεις

1. Η παρούσα άδεια εκδίδεται δυνάμει του κανονισμού (ΕΟΚ) αριθ. 684/92 του Συμβουλίου, της 16ης Μαρτίου 1992, για τη θέσπιση κοινών κανόνων στις διεθνείς μεταφορές επιβατών με πούλμαν και λεωφορεία, όπως τροποποιήθηκε από τον κανονισμό (ΕΚ) αριθ. . . ./97.

2. Η παρούσα άδεια εκδίδεται από τις αρμόδιες αρχές του κράτους μέλους εγκατάστασης του μεταφορέα για λογαριασμό άλλου:

- ο οποίος έχει δικαίωμα στο κράτος μέλος εγκατάστασής του να πραγματοποιεί μεταφορές με πούλμαν και λεωφορεία, υπό μορφή τακτικών γραμμών, συμπεριλαμβανομένων των ειδικών τακτικών γραμμών ή των έκτακτων γραμμών,

- ο οποίος πληροί τους όρους που ισχύουν, σύμφωνα με την κοινοτική νομοθεσία, για την πρόσβαση στο επάγγελμα του οδικού μεταφορέα επιβατών σε εθνικές και διεθνείς μεταφορές,

- ο οποίος ικανοποιεί τους κανόνες για την οδική ασφάλεια όσον αφορά τους οδηγούς και τα οχήματα.

3. Η παρούσα άδεια επιτρέπει, σε κάθε σύνδεση και για τα τμήματα διαδρομής που πραγματοποιούνται στο έδαφος της Κοινότητας, τις διεθνείς οδικές μεταφορές επιβατών με πούλμαν και λεωφορεία για λογαριασμό άλλου οι οποίες:

- έχουν σημείο αναχώρησης και σημείο άφιξης σε δύο διαφορετικά κράτη μέλη,με ή χωρίς διέλευση από ένα ή περισσότερα κράτη μέλη ή τρίτες χώρες,

- αναχωρούν από ένα κράτος μέλος και έχουν ως προορισμό τρίτη χώρα και αντιστρόφως, με ή χωρίς διέλευση από ένα ή περισσότερα κράτη μέλη ή τρίτες χώρες,

- πραγματοποιούνται μεταξύ τρίτων χωρών μέσω του εδάφους ενός ή περισσοτέρων κρατών μελών,

καθώς και τις μετακινήσεις κενών οχημάτων στα πλαίσια αυτών των μεταφορών υπό τους όρους που καθορίζει ο κανονισμός (ΕΟΚ) αριθ. 684/92.

Στην περίπτωση μεταφοράς με αναχώρηση από ένα κράτος μέλος και προορισμό τρίτη χώρα και αντιστρόφως, εφαρμόζεται ο κανονισμός (ΕΟΚ) αριθ. 684/92, για τη διαδρομή που πραγματοποιήθηκε στο έδαφος του κράτους μέλους επιβίβασης ή αποβίβασης, μόλις συναφθεί η δέουσα συμφωνία μεταξύ της Κοινότητας και της εν λόγω τρίτης χώρας.

4. Η παρούσα άδεια είναι ατομική και δεν μπορεί να μεταβιβαστεί σε τρίτο.

5. Η παρούσα άδεια μπορεί να ανακληθεί από την αρμόδια αρχή του κράτους μέλους που την χορήγησε, κυρίως εάν ο μεταφορέας:

- δεν ανταποκρίνεται πλέον στους όρους που προβλέπονται στο άρθρο 3 παράγραφος 1 του κανονισμού (ΕΟΚ) αριθ. 684/92,

- έδωσε ανακριβείς πληροφορίες όσον αφορά τα στοιχεία που ήταν αναγκαία για την έκδοση ή την ανανέωση της άδειας,

- έχει διαπράξει σοβαρή παράβαση ή μικρές και επαναλαμβανόμενες παραβάσεις των κανόνων σχετικά με τις μεταφορές και την οδική ασφάλεια, ιδίως όσον αφορά τους κανόνες που ισχύουν για τα οχήματα, το χρόνο οδήγησης και ανάπαυσης των οδηγών και την άνευ αδείας εκτέλεση των παράλληλων ή προσωρινών γραμμών που προβλέπονται στο άρθρο 2 σημείο 1.3 του κανονισμού (ΕΟΚ) αριθ. 684/92. Οι αρμόδιες αρχές του κράτους μέλους εγκατάστασης του μεταφορέα ο οποίος διέπραξε την παράβαση μπορούν ιδίως να ανακαλέσουν την κοινοτική άδεια ή να προβούν σε προσωρινή ή/και μερική ανάκληση των επικυρωμένων αντιγράφων της κοινοτικής άδειας.

Οι κυρώσεις αυτές καθορίζονται σε συνάρτηση με τη σοβαρότητα της παράβασης που έχει διαπράξει ο κάτοχος της κοινοτικής άδειας και σε συνάρτηση με το συνολικό αριθμό των επικυρωμένων αντιγράφων που διαθέτει για τις διεθνείς γραμμές του.

6. Ο μεταφορέας πρέπει να διατηρεί το πρωτότυπο της άδειας. Επικυρωμένο αντίγραφο της άδειας πρέπει να βρίσκεται επί του οχήματος που εκτελεί διεθνή μεταφορά.

7. Η παρούσα άδεια πρέπει να επιδεικνύεται στους εξουσιοδοτημένους για τον έλεγχο υπαλλήλους όποτε ζητηθεί.

8. Ο κάτοχος υποχρεούται να σέβεται στο έδαφος κάθε κράτους μέλους τις νομοθετικές, κανονιστικές και διοικητικές διατάξεις που ισχύουν σε αυτό, ιδίως σε θέματα μεταφορών και κυκλοφορίας.

9. Τακτικές γραμμές είναι εκείνες με τις οποίες μεταφέρονται επιβάτες, με καθορισμένη συχνότητα και διαδρομή, και στις οποίες οι επιβάτες μπορούν να επιβιβάζονται και να αποβιβάζονται σε προκαθορισμένες στάσεις. Οι τακτικές γραμμές είναι ανοικτές σε όλους, μολονότι υπάρχει, ενδεχομένως, η υποχρέωση κράτησης θέσεως.

Ο τακτικός χαρακτήρας της γραμμής δεν επηρεάζεται από ενδεχόμενη προσαρμογή των όρων εκμετάλλευσης της γραμμής.

Για την εκτέλεση τακτικών γραμμών απαιτείται άδεια.

Ειδικές τακτικές γραμμές είναι οι τακτικές γραμμές με τις οποίες μεταφέρονται με προκαθορισμένη συχνότητα και διαδρομή, συγκεκριμένες κατηγορίες επιβατών, και μόνον αυτές, και στις οποίες οι επιβάτες μπορούν να επιβιβάζονται και να αποβιβάζονται σε προκαθορισμένες στάσεις.

Οι ειδικές τακτικές γραμμές περιλαμβάνουν ιδίως:

α) τη μεταφορά των εργαζομένων από τον τόπο της κατοικίας τους στον τόπο εργασίας τους και αντιστρόφως 7

β) τη μεταφορά μαθητών και σπουδαστών από τον τόπο κατοικίας τους στον τόπο του εκπαιδευτικού τους ιδρύματος και αντιστρόφως 7

γ) τη μεταφορά στρατιωτικών και των οικογενειών τους από τον τόπο της κατοικίας τους στον τόπο στρατωνισμού τους και αντιστρόφως.

Ο τακτικός χαρακτήρας των ειδικών γραμμών δεν επηρεάζεται από το γεγονός ότι η οργάνωση της μεταφοράς προσαρμόζεται στις μεταβαλλόμενες ανάγκες των χρηστών.

Για την εκτέλεση ειδικών τακτικών γραμμών δεν απαιτείται άδεια, εφόσον καλύπτονται από σύμβαση που συνάπτεται μεταξύ του οργανωτή και του μεταφορέα.

Για την οργάνωση παράλληλων ή προσωρινών γραμμών που απευθύνονται στην ίδια πελατεία με τις υφιστάμενες τακτικές γραμμές, απαιτείται άδεια.

Έκτακτες γραμμές είναι εκείνες οι οποίες δεν ανταποκρίνονται στον ορισμό των τακτικών γραμμών, συμπεριλαμβανομένων των ειδικών τακτικών γραμμών, και οι οποίες χαρακτηρίζονται κυρίως από το γεγονός ότι μεταφέρουν ομάδες που έχουν συσταθεί κατόπιν πρωτοβουλίας ενός εντολέα ή του ίδιου του μεταφορέα. Για την οργάνωση παράλληλων ή προσωρινών γραμμών ανάλογων με τις υφιστάμενες τακτικές γραμμές που απευθύνονται στην ίδια πελατεία με τις τελευταίες, απαιτείται άδεια σύμφωνα με την διαδικασία που καθορίζεται στο τμήμα II του κανονισμού (ΕΟΚ) αριθ. 684/92. Οι γραμμές αυτές δεν χάνουν το χαρακτήρα της έκτακτης γραμμής από το γεγονός ότι λειτουργούν με κάποια συχνότητα.

Για την εκτέλεση έκτακτων γραμμών δεν απαιτείται άδεια.»

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

I. ΕΙΣΑΓΩΓΗ

Στις 10 Μαΐου 1996, η Επιτροπή διαβίβασε στο Συμβούλιο πρόταση κανονισμού, βασιζόμενη στο άρθρο 75 παράγραφος 1 της συνθήκης ΕΚ για την τροποποίηση του κανονισμού (ΕΟΚ) αριθ. 684/92 που θεσπίζει κοινούς κανόνες στις διεθνείς μεταφορές επιβατών με πούλμαν και λεωφορεία (1).

Το Ευρωπαϊκό Κοινοβούλιο έδωσε τη γνώμη του στις 28 Νοεμβρίου 1996 (2), η δε Οικονομική και Κοινωνική Επιτροπή στις 27 Νοεμβρίου 1996 (3).

Κατόπιν της γνώμης του Ευρωπαϊκού Κοινοβουλίου, η Επιτροπή διεβίβασε στο Συμβούλιο στις 28 Φεβρουαρίου 1997 τροποποιημένη πρόταση (4).

Στις 14 Απριλίου 1997, το Συμβούλιο καθόρισε την κοινή του θέση σύμφωνα με το άρθρο 189 Γ της συνθήκης ΕΚ.

II. ΣΤΟΧΟΣ ΤΗΣ ΠΡΟΤΑΣΗΣ

Η τροποποιημένη πρόταση της Επιτροπής έχει ως στόχο να απλοποιήσει και να αποσαφηνίσει τις διατάξεις του ισχύοντος κανονισμού και να προχωρήσει στην κατεύθυνση της ελευθέρωσης.

Η πρόταση της Επιτροπής προβλέπει συγκεκριμένα:

- την κατάργηση της κατηγορίας των γραμμών κλειστής διαδρομής διεθνούς μεταφοράς, οι οποίες θα εξομοιωθούν με τις τακτικές ή με τις έκτακτες γραμμές, ανάλογα με τα χαρακτηριστικά τους,

- την κατάργηση της κατηγορίας των λοιπών έκτακτων γραμμών,

- την ελευθέρωση του συνόλου των τακτικών ειδικών γραμμών (δεν απαιτείται για τις γραμμές αυτές άδεια εάν καλύπτονται από σύμβαση),

- τον αποκλεισμό από το πεδίο εφαρμογής της οδηγίας των τακτικών γραμμών που εκτελούνται στο πλαίσιο αστικών και υπεραστικών γραμμών μεταφορών μεταξύ δύο ή περισσότερων κρατών μελών, καλουμένων «μεθοριακών αστικών μεταφορών»,

- την ελευθέρωση των μεταφορών για ίδιο λογαριασμό για τις οποίες απαιτείται μόνο βεβαίωση,

- την βελτίωση και απλούστευση του ορισμού των «έκτακτων γραμμών»,

- την θέσπιση της κοινοτικής άδειας για τις διεθνείς μεταφορές επιβατών με πούλμαν και λεωφορεία.

Αυτή η άδεια αντικαθιστά το ή τα έγγραφα που εκδίδονται από το κράτος μέλος εγκατάστασης και πιστοποιούν ότι ο μεταφορέας είναι δεκτός στην οικεία διεθνή αγορά μεταφορών. Προκειμένου να διευκολυνθεί ο έλεγχος που γίνεται από τα κράτη μέλη, ιδίως σε περιπτώσεις έκτακτων γραμμών, η άδεια θα αποδεικνύει ότι ο μεταφορέας έχει άδεια στο κράτος μέλος εγκατάστασης να εκτελεί τις μεταφορές αυτές, ότι ανταποκρίνεται στην κοινοτική ρύθμιση όσον αφορά την πρόσβαση στο επάγγελμα και ότι τηρεί τους κανονισμούς στον τομέα της οδικής ασφάλειας.

Ο μεταφορέας που είναι κάτοχος άδειας μπορεί συνεπώς να εκτελεί διεθνείς μεταφορές σε κράτος μέλος διαφορετικό από το κράτος εγκατάστασης, χωρίς να οφείλει να προσκομίζει δικαιολογητικά, με εξαίρεση, όσον αφορά τις τακτικές γραμμές, της ειδικής άδειας και, όσον αφορά τις έκτακτες γραμμές, του φύλλου πορείας.

Το σύστημα των αδειών θα διευκολύνει επίσης την εφαρμογή των κυρώσεων. Το αντίγραφο της κοινοτικής άδειας που πρέπει να βρίσκεται επί του οχήματος είναι αποκλειστικά το αντίγραφο της άδειας της επιχείρησης που εκμεταλλεύεται την τακτική γραμμή, ενώ η επιχείρηση που διαθέτει τα συμπληρωματικά οχήματα δεν οφείλει, εάν είναι κάτοχος άδειας, να κατέχει αντίγραφο της άδειας αυτής.

- την αποκατάσταση του ελεύθερου ανταγωνισμού μεταξύ των τακτικών γραμμών με πούλμαν και λεωφορεία και των τακτικών σιδηροδρομικών γραμμών με την κατάργηση της διάταξης που περιλαμβάνεται στο άρθρο 7 παράγραφος 4 στοιχείο β) σημείο ii) του κανονισμού (ΕΟΚ) αριθ. 684/92,

- την παράταση ορισμένων προθεσμιών που προβλέπονται στα πλαίσια της διαδικασίας χορήγησης άδειας για τακτικές γραμμές,

- την εναρμόνιση και απλούστευση ορισμένων λεπτομερειών διοικητικού χαρακτήρα που προβλέπει ο κανονισμός,

- την εφαρμογή του κανονισμού από την 1η Ιουνίου 1996.

Η πρόταση της Επιτροπής κατατάσσει τις διάφορες κατηγορίες γραμμών και καθορίζει ως εξής τις λεπτομέρειες πρόσβασης στην αγορά για καθεμία από τις κατηγορίες αυτές:

- για τις τακτικές γραμμές απαιτείται άδεια,

- για τις ειδικές τακτικές γραμμές, δεν απαιτείται άδεια (εφόσον καλύπτονται από σύμβαση που συνάπτεται μεταξύ του οργανωτή και του μεταφορέα),

- για τις έκτακτες γραμμές δεν απαιτείται άδεια,

- για τις μεταφορές για ίδιο λογαριασμό, δεν απαιτείται άδεια.

III. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

Η κοινή θέση του Συμβουλίου αντιστοιχεί, ουσιαστικά, στην πρόταση της Επιτροπής αλλά περιλαμβάνει κάποιες τροποποιήσεις, οι κυριότερες των οποίων αναφέρονται κατωτέρω:

α) Μεθοριακές αστικές μεταφορές

Στον κανονισμό (ΕΟΚ) αριθ. 684/92 θεωρείται στο άρθρο 2 σημείο 1.2 στοιχείο δ) και στο άρθρο 4 παράγραφος 2, ότι οι μεθοριακές αστικές μεταφορές είναι τακτικές ειδικές γραμμές για τις οποίες δεν απαιτείται άδεια εφόσον καλύπτονται από σύμβαση που έχει συναφθεί μεταξύ του οργανωτή και του μεταφορέα.

Η Επιτροπή προτείνει να θεωρηθούν οι μεθοριακές αστικές μεταφορές ως ειδική περίπτωση των τακτικών γραμμών, αλλα να διατηρηθεί το κοινοτικό κεκτημένο της ελευθέρωσης της άδειας. Προς τούτο προτείνει:

- στο άρθρο 1 παράγραφος 1, να προστεθεί στο σημείο 1.1 του άρθρο 2 του ισχύοντος κανονισμού εδάφιο για τον ορισμό των μεθοριακών αστικών μεταφορών,

- στο άρθρο 1 παράγραφος 2, να διαγραφεί το σημείο 1.2 στοιχείο δ) του άρθρου 2 του ισχύοντος κανονισμού,

- στο άρθρο 4 παράγραφος 2 (που αναφέρει τις γραμμές για τις οποίες δεν απαιτείται άδεια εφόσον καλύπτονται από σύμβαση), να προστεθεί αναφορά στις μεθοριακές αστικές μεταφορές.

Στην κοινή θέση προβλέπεται μόνον, στο άρθρο 1 νέο σημείο 1 δεύτερη περίπτωση, η απαλειφή του σημείου 1.2 στοιχείο δ) του άρθρου 2 του ισχύοντος κανονισμού.

Οι μεθοριακές αστικές μεταφορές θεωρούνται τακτικές γραμμές για τις οποίες απαιτείται άδεια, εκτός και αν τα κράτη μέλη κάνουν χρήση του άρθρου 18 του κανονισμού (ΕΟΚ) αριθ. 684/92 προκειμένου να συμφωνήσουν διμερώς ή πολυμερώς για την ελευθέρωσή τους.

β) Τροποποίηση ορισμένων όρων εκμετάλλευσης τακτικών γραμμών: συχνότητα

Η κοινή θέση προβλέπει, στο άρθρο 1 σημείο 1 τρίτη περίπτωση (άρθρο 2 του κανονισμού, νέο σημείο 1.3) και στο άρθρο 1 σημείο 9 (άρθρο 8 του κανονισμού, παράγραφος 3, νέο δεύτερο εδάφιο), ένα λιγότερο αυστηρό καθεστώς που θα διέπει τους όρους εκμετάλλευσης τακτικών γραμμών όσον αφορά την τροποποίηση της συχνότητας.

γ) Σύσταση συμβουλευτικής επιτροπής

Το σχέδιο κανονισμού προβλέπει ότι η Επιτροπή επικουρείται από συμβουλευτική επιτροπή κατά τη θέσπιση εκτελεστικών μέτρων που αφορούν κυρίως τα μεταφορικά έγγραφα [βλέπε το άρθρο 1 σημείο 1 έβδομη περίπτωση (άρθρο 2 σημείο 3.4 δεύτερο εδάφιο του κανονισμού), το σημείο 6 τέταρτη περίπτωση (άρθρο 5 παράγραφος 4 του κανονισμού), το σημείο 7 δεύτερη περίπτωση (άρθρο 6 παράγραφος 2 του κανονισμού), το σημείο 12 (άρθρο 11 παράγραφος 5 του κανονισμού), το σημείο 14 δεύτερη περίπτωση (άρθρο 13 παράγραφος 3 δεύτερο εδάφιο του κανονισμού) και το σημείο 17 (άρθρο 16α του κανονισμού)].

δ) Ανταγωνισμός μεταξύ τακτικών γραμμών που εκτελούνται με πούλμαν και λεωφορεία και των αντιστοίχων σιδηροδρομικών γραμμών

Ο κανονισμός (ΕΟΚ) αριθ. 684/92 προβλέπει στο άρθρο 7 παράγραφος 4 στοιχείο ω) σημείο ii), ότι η αίτηση αδείας για διεθνή τακτική γραμμή με πούλμαν και λεωφορεία μπορεί να απορριφθεί εάν αποδειχθεί ότι η γραμμή αυτή θίγει σοβαρά τη βιωσιμότητα ανάλογης σιδηροδρομικής γραμμής που εξυπηρετεί τα εν λόγω τμήματα απ' ευθείας διαδρομής.

Στην πρότασή της η Επιτροπή προβλέπει την αποκατάσταση της αρχής του ελεύθερου ανταγωνισμού μεταξύ των διαφόρων τρόπων μεταφοράς. Προς το σκοπό αυτό προτείνει τη διαγραφή του στοιχείου β) σημείο ii) από το άρθρο 7 παράγραφος 4 του ισχύοντος κανονισμού.

Η κοινή θέση του Συμβούλιου προβλέπει, στο άρθρο 1 σημείο 8 [νέο άρθρο 7 παράγραφος 4 στοιχείο στ) του κανονισμού], ότι ένα κράτος μέλος μπορεί έως τις 31 Δεκεμβρίου 1999 να αρνηθεί, βάσει λεπτομερούς αναλύσεως τη χορήγηση αδείας για τακτικές διεθνείς γραμμές με πούλμαν και λεωφορεία, με το επιχείρημα ότι η γραμμή θίγει σοβαρά τη βιωσιμότητα αναλόγου σιδηροδρομικής που εξυπηρετεί τα εν λόγω τμήματα απ' ευθείας διαδρομής.

Το κράτος μέλος κοινοποιεί την ληφθείσα απόφαση και την αιτιολόγησή της στους ενδιαφερόμενους μεταφορείς.

Από την 1η Ιανουαρίου 2000, η κοινή θέση προβλέπει την εφαρμογή ρήτρας διασφάλισης: το κράτος μέλος μπορεί, με τη συναίνεση της Επιτροπής, να αναστείλει ή να αφαιρέσει την άδεια που έχει χορηγήσει βάσει της ως άνω διατάξεως, αφού δώσει εξάμηνη προθεσμία προειδοποίησης στον μεταφορέα.

ε) Τοπικές εκδρομές

Η Επιτροπή προτείνει την κατάργηση του άρθρου 12 του κανονισμού (ΕΟΚ) αριθ. 684/92. Το άρθρο αυτό προβλέπει συγκεκριμένα ότι ένας μεταφορέας μπορεί να εκτελεί τοπικές εκδρομές σε κράτος μέλος διαφορετικό από εκείνο στο οποίο είναι εγκατεστημένος, στο πλαίσιο διεθνούς γραμμής κλειστής διαδρομής με παροχή καταλύματος και διεθνούς έκτακτης γραμμής.

Το άρθρο 1 σημείο 13 της κοινής θέσης προβλέπει τη διατήρηση του άρθρου 12 διότι οι τοπικές εκδρομές που πραγματοποιούνται στο πλαίσιο διεθνούς μεταφοράς αποτελούν στάδιο μιας διεθνούς μεταφοράς εφόσον απευθύνονται σε επιβάτες που δεν κατοικούν στο εν λόγω κράτος αλλά μεταφέρονται σε αυτό από το διεθνή μεταφορέα.

Οι λέξεις «διεθνούς γραμμής κλειστής διαδρομής με παροχή καταλύματος» απαλείφθηκαν, διότι η κοινή θέση σύμφωνα με την πρόταση της Επιτροπής, προβλέπει την κατάργηση της κατηγορίας «γραμμές κλειστής διαδρομής» και κατατάσσει τις γραμμές κλειστής διαδρομής με παροχή καταλύματος στις έκτακτες γραμμές.

στ) Ημερομηνία εφαρμογής του κανονισμού

Η κοινή θέση προβλέπει, στο άρθρο 4, ότι ο κανονισμός θα τεθεί σε εφαρμογή δώδεκα μήνες μετά την έναρξη ισχύος του, αλλά ότι η κοινοτική άδεια που προβλέπεται στο άρθρο 1 σημείο 3 (νέο άρθρο 3α του κανονισμού) θα τεθεί σε εφαρμογή 18 μήνες μετά την έναρξη ισχύος του κανονισμού, λόγω της πολυπλοκότητας των προς λήψη μέτρων.

IV. ΤΡΟΠΟΛΟΓΙΕΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ

1. Τροπολογίες του Ευρωπαϊκού Κοινοβουλίου που ενέκρινε το Συμβούλιο

α) τις οποίες περιέλαβε η Επιτροπή

Το Συμβούλιο ακολούθησε την πρόταση της Επιτροπής και ενέκρινε, ως προς το περιεχόμενο ή τουλάχιστον ως προς τη διατύπωσή τους, τις ακόλουθες τροπολογίες του Ευρωπαϊκού Κοινοβουλίου:

- στην όγδοη παράγραφο του αιτιολογικού, το τμήμα της τροπολογίας 5 που αφορά τη διαδικασία χορήγησης της κοινοτικής αδείας,

- στο άρθρο 1 σημείο 1 πέμπτη περίπτωση, το τμήμα της τροπολογίας 12 που αφορά την αντικατάσταση του πρώτου εδαφίου του νέου ορισμού των «εκτάκτων γραμμών» που περιέχεται στο άρθρο 2 σημείο 3.1 του κανονισμού,

- στο άρθρο 1 σημείο 1 όγδοη περίπτωση, την τροπολογία 13 που αφορά την αντικατάσταση του ορισμού των «μεταφορών για ίδιο λογαριασμό» που περιέχεται στο άρθρο 2 σημείο 4 του κανονισμού,

- στο άρθρο 1 σημείο 3, την τροπολογία 17 που αφορά την προσθήκη στον κανονισμό νέου άρθρου 3α το οποίο προβλέπει την καθιέρωση κοινοτικής αδείας για την εκτέλεση διεθνών μεταφορών επιβατών με πούλμαν και λεωφορεία,

- στο άρθρο 1 σημείο 6 έκτη περίπτωση, την τροπολογία 18 που αφορά την προσθήκη στο άρθρο 5 του κανονισμού νέας παραγράφου 6 σχετικής με τα συμπληρωματικά οχήματα 7

β) τις οποίες δεν περιέλαβε η Επιτροπή

Στο άρθρο 3 περιλαμβάνεται το τμήμα της τροπολογίας 24 το οποίο προβλέπει ότι η Επιτροπή υποβάλλει έκθεση σχετικά με τα αποτελέσματα της εφαρμογής του παρόντος κανονισμού, όχι μόνον στο Συμβούλιο αλλά και στο Ευρωπαϊκό Κοινοβούλιο.

Η κοινή θέση, λόγω των προθεσμιών που απαιτούνται για την έκδοση του κανονισμού, προβλέπει ως τελική ημερομηνία υποβολής της έκθεση την 31η Δεκεμβρίου 1999 και όχι την 1η Ιουλίου 1998 που προέβλεπε η τροπολογία.

2. Τροπολογίες του Ευρωπαϊκού Κοινοβουλίου που δεν ενέκρινε το Συμβούλιο

α) τις οποίες περιέλαβε η Επιτροπή

Το Συμβούλιο έκρινε ότι δεν είναι αναγκαίο να εγκρίνει την τροπολογία 1 η οποία αφορά την προσθήκη στον κανονισμό νέας αιτιολογικής παραγράφου που να υπενθυμίζει την παραλληλία μεταξύ ελευθέρωσης και προοδευτικής κοινωνικοοικονομικής, φορολογικής και τεχνικής εναρμόνισης στον τομέα των οδικών μεταφορών επιβατών 7

β) τις οποίες η Επιτροπή περιέλαβε εν μέρει

Όπως εκτέθηκε στο σημείο III στοιχείο α) ανωτέρω, το Συμβούλιο θεώρησε τις μεθοριακές αστικές γραμμές ως τακτικές γραμμές και δεν ενέκρινε την τροποποίηση του άρθρου 2 του κανονισμού (ΕΟΚ) αριθ. 684/92 την οποία αφορά η τροπολογία 11, ούτε την προσθήκη στον κανονισμό της αντίστοιχης αιτιολογικής παραγράφου την οποία αφορά η τροπολογία 6, διότι οι δύο αυτές τροπολογίες αποσκοπούν στο να περιληφθούν στο πεδίο εφαρμογής του κανονισμού οι διεθνείς αστικές, υπεραστικές και περιφερειακές τακτικές γραμμές έως ότου το Συμβούλιο θεσπίσει γενική νομοθεσία σχετικά με την εκχώρηση των δημοσίων υπηρεσιών.

Το Συμβούλιο δεν ενέκρινε το τμήμα της τροπολογίας 7 το οποίο απέρριψε επίσης η Επιτροπή και το οποίο αναφέρεται σε πρόγραμμα κοινοτικής δράσης και σε ψήφισμα του Ευρωπαϊκού Κοινοβουλίου. Δεν ενέκρινε επίσης το τμήμα της τροπολογίας 7 την οποία περιέλαβε η Επιτροπή και αφορά την προσθήκη στον κανονισμό αιτιολογικής παραγράφου σχετικής με την πλήρη πρόσβαση στα λεωφορεία της γραμμής. Το Συμβούλιο κρίνει ότι πρόκειται για θέμα που πρέπει να ρυθμιστεί στο πλαίσιο ειδικής κοινοτικής νομοθεσίας 7

γ) τις οποίες δεν περιέλαβε η Επιτροπή

Το Συμβούλιο δεν ενέκρινε:

- την τροπολογία 2 η οποία προβλέπει την προσθήκη στον κανονισμό αιτιολογικής παραγράφου η οποία θα προβλέπει για το χρήστη την ελεύθερη επιλογή του τρόπου μεταφοράς υπό τον όρον ότι θα τηρεί ένα από τους στόχους της κοινής πολιτικής μεταφορών, δηλαδή το στόχο της μείωσης της οδικής κυκλοφορίας.

Το Συμβούλιο υπενθυμίζει ότι η μείωση της οδικής κυκλοφορίας επιβατών με πούλμαν και λεωφορεία δεν περιλαμβάνεται στους στόχους της κοινής πολιτικής μεταφορών,

- τις τροπολογίες 3 και 12 (την τελευταία ως προς το τμήμα που δεν αφορά τον νέο ορισμό των «εκτάκτων γραμμών»), οι οποίες αφορούν την προσθήκη στον κανονισμό αιτιολογικής παραγράφου και διάταξης στις οποίες να προβλέπεται νέα κατάταξη των γραμμών διεθνούς μεταφοράς επιβατών η οποία θα περιορίζεται σε δύο κατηγορίες γραμμών: τακτικές και μη τακτικές γραμμές (οι μη τακτικές γραμμές διακρίνονται κατόπιν σε ειδικές και έκτακτες γραμμές). Κι άλλες τροπολογίες απορρέουν από τη νέα κατάταξη όπως οι τροπολογίες 4, 22 και 23 που αποσκοπούν αντιστοίχως στην τροποποίηση μιας αιτιολογικής παραγράφου, ενός τίτλου και μιας διάταξης.

Το Συμβούλιο κρίνει προτιμότερο να διατηρηθεί η ορολογία που ισχύει για την κατάταξη των διαφόρων γραμμών διότι είναι πολύ γνωστή ενώ η τροποποίησή της θα δημιουργούσε προβλήματα στους επιχειρηματίες. Τέλος, η ένταξη των ειδικών τακτικών γραμμών στις μη τακτικές γραμμές δεν είναι αποδεκτή διότι τα περισσότερα από τα στοιχεία που περιλαμβάνονται στον ορισμό των «ειδικών τακτικών γραμμών» αποτελούν μέρος των τακτικών γραμμών,

- την τροπολογία 12 (νέος ορισμός των «εκτάκτων γραμμών», δεύτερο εδάφιο) η οποία αφορά την εισαγωγή στον ορισμό των εκτάκτων γραμμών της δυνατότητας ένος κράτους μέλους να υποβάλει μια έκτακτη γραμμή σε υποχρέωση αδείας όταν κρίνει ότι η γραμμή αυτή «θα απειλούσε άμεσα την ύπαρξη τακτικών γραμμών για τις οποίες έχει ήδη χορηγηθεί άδεια».

Το Συμβούλιο παρατηρεί ότι, σύμφωνα προς το άρθρο 7 παράγραφος 4 στοιχείο β) του κανονισμού (ΕΟΚ) αριθ. 684/92, είναι δυνατόν να μη χορηγηθεί άδεια «εφόσον διαπιστωθεί ότι η εν λόγω γραμμή θα έθετε σε άμεσο κίνδυνο την ύπαρξη τακτικών γραμμών για τις οποίες έχει ήδη χορηγηθεί άδεια, εκτός εάν τις εν λόγω τακτικές γραμμές εκμεταλλεύεται ένας μόνο μεταφορέας ή ομάδα μεταφορέων». Επομένως η εν λόγω έκτακτη γραμμή θα εχρησιμοποιείτο σπανίως,

- το τμήμα της τροπολογίας 5 που αφορά την τροποποίηση μιας αιτιολογικής παραγράφου (όγδοη αιτιολογική παράγραφος της κοινής θέσης) ώστε να υπενθυμίζεται ότι η κοινοτική άδεια απαιτείται επίσης από τους μεταφορείς για ίδιο λογαριασμό.

Το Συμβούλιο, αφού παρατήρησε ότι το Ευρωπαϊκό Κοινοβούλιο θα όφειλε να προτείνει επίσης σχετική διάταξη, τονίζει ότι δεν υπάρχει λόγος να απαιτείται η κατοχή κοινοτικής αδείας από τους μεταφορείς για ίδιο λογαριασμό, διότι οι μεταφορείς αυτοί δεν πληρούν τους όρους που θέτει η κοινοτική νομοθεσία όσον αφορά την πρόσβαση στο έπαγγελμα του οδικού μεταφορέως στον τομέα των εθνικών και διεθνών μεταφορών,

- την τροπολογία 8, η οποία αφορά την προσθήκη στον κανονισμό μιας αιτιολογικής παραγράφου ώστε να υπενθυμίζονται οι προθέσεις της Επιτροπής στον τομέα της επέκτασης του πεδίου εφαρμογής του κανονισμού.

Το Συμβούλιο κρίνει ότι δεν υπάρχει λόγος να περιληφθεί η υπενθύμιση αυτή στον παρόντα κανονισμό,

- τις τροπολογίες 9 και 26 που αφορούν την εισαγωγή στον κανονισμό μιας αιτιολογικής παραγράφου και μιας διάταξης όπου προβλέπεται ότι η Επιτροπή θα υποβάλει πριν από τις 30 Ιουνίου 1997 κωδικοποιημένο κείμενο του κανονισμού (ΕΟΚ) αριθ. 684/92 στο οποίο θα περιλαμβάνονται επίσης δύο κανονισμοί της Επιτροπής σχετικοί με τα έγγραφα ελέγχου και με τα έγγραφα για τη διεθνή μεταφορά επιβατών.

Το Συμβούλιο κρίνει ότι η κωδικοποίηση δεν εμπίπτει στο αντικείμενο του κανονισμού και ότι είναι προτιμότερο να μην περιληφθούν κανονισμοί της Επιτροπής σε κανονισμούς του Συμβουλίου διότι, εάν στη συνέχεια οι κανονισμοί αυτοί πρέπει να προσαρμοστούν, αυτό μπορεί να γίνει μόνον με κανονισμό του Συμβουλίου.

- την τροπολογία 10 η οποία προβλέπει την προσθήκη μιας αιτιολογικής παραγράφου σχετικής με την ανάγκη να αναθέσει το Συμβούλιο εντολή στην Επιτροπή ώστε να αρχίσει διαπραγματεύσεις με τις τρίτες χώρες για τις μη έκτακτες διεθνείς μεταφορές επιβατών με πούλμαν και λεωφορεία.

Το Συμβούλιο κρίνει ότι η τροπολογία αυτή είναι περιττή λόγω του στόχου του κανονισμού,

- τις τροπολογίες 15 και 16, οι οποίες αφορούν την τροποποίηση των όρων πρόσβασης στην αγορά που προβλέπει το άρθρο 3 του ισχύοντος κανονισμού ώστε να προβλέπεται ότι οι μεταφορείς για λογαριασμό τρίτου και οι μεταφορείς για ίδιο λογαριασμό οφείλουν, όσον αφορά τους κανόνες που ισχύουν για τους οδηγούς και τα οχήματα, να τηρούν όχι μόνον τις νομοθετικές διατάξεις περί οδικής ασφάλειας, όπως προβλέπει ο ισχύων κανονισμός, αλλά και τις νομοθετικές διατάξεις περί κοινωνικών θεμάτων.

Το Συμβούλιο κρίνει ότι οι τροπολογίες αυτές δεν εμπίπτουν στο αντικείμενο του κανονισμού.

- την τροπολογία 19, η οποία αφορά την τροποποίηση του άρθρου 6 του κανονισμού (ΕΟΚ) αριθ. 684/92 (άρθρο 1 σημείο 7 πρώτη περίπτωση της κοινής θέσης) ώστε οι αιτήσεις για τη χορήγηση αδείας για τακτικές γραμμές να περιορίζονται μόνον στις διαδρομές για τις οποίες υπάρχει ήδη γραμμή δημοσίων μεταφορών.

Το Συμβούλιο κρίνει ότι η τροπολογία αυτή δεν είναι σαφής διότι μπορεί να εννοηθεί, αντιθέτως, ότι ο μεταφορέας που εκτελεί πρώτος μια διαδρομή, δεν υποχρεούται να διαθέτει άδεια,

- την τροπολογία 20, η οποία αποσκοπεί στην τροποποίηση του άρθρου 7 παράγραφος 4 στοιχείο β) του κανονισμού (ΕΟΚ) αριθ. 684/92 (άρθρο 1 σημείο 8 της κοινής θέσης) ώστε να προβλέπεται ότι, προκειμένου να του χορηγηθεί άδεια εκτελέσεως τακτικών γραμμών, ο αιτών δεν πρέπει να έχει διαπράξει σοβαρές παραβάσεις της νομοθεσίας περί τεχνικού ελέγχου των οχημάτων ενώ η κοινή θέση προβλέπει παραβάσεις των κανόνων που ισχύουν για τα οχήματα.

Το Συμβούλιο κρίνει ότι είναι προτιμότερο να προβλέπεται μια ευρύτερη διάταξη ώστε να λαμβάνονται επίσης υπόψη οι λοιποί κανόνες που ισχύουν για τα οχήματα,

- την τροπολογία 21, η οποία αφορά την τροποποίηση του άρθρου 7 παράγραφος 4 στοιχείο δ) του κανονισμού (ΕΟΚ) αριθ. 684/92 (άρθρο 1 σημείο 8 της κοινής θέσης), ο οποίος προβλέπει ότι δεν χορηγείται άδεια εάν η γραμμή για την οποία ζητείται θέτει σε άμεσο κίνδυνο την ύπαρξη τακτικών γραμμών για τις οποίες έχει ήδη χορηγηθεί άδεια. Η τροπολογία αποσκοπεί στη διευκρίνιση του λόγου για τον οποίο δεν χορηγείται η άδεια και προβλέπει ότι οι αρμόδιες αρχές δεν χορηγούν την άδεια εάν η γραμμή για την οποία ζητείται θέτει σε κίνδυνο την οικονομική και δημοσιονομική ισορροπία αστικών και περιφερειακών τακτικών γραμμών για τις οποίες έχει ήδη χορηγηθεί άδεια.

Το Συμβούλιο παρατηρεί ότι η τροπολογία αυτή έρχεται σε αντίφαση με την τροπολογία 11 η οποία προβλέπει τον αποκλεισμό από το πεδίο εφαρμογής του κανονισμού των αστικών, υπεραστικών και περιφερειακών τακτικών γραμμών,

- ένα μέρος της τροπολογίας 24. Όπως αναφέρθηκε ανωτέρω το Συμβούλιο δέχεται το μέρος της τροπολογίας αυτής που αφορά την υποβολή στο Ευρωπαϊκό Κοινοβούλιο και στο Συμβούλιο της έκθεσης της Επιτροπής σχετικά με τα αποτελέσματα της εφαρμογής του παρόντος κανονισμού, ενώ κρίνει παράλληλα ότι η έκθεση αυτή δεν μπορεί να υποβληθεί πριν από την 1η Ιουλίου 1998 διότι ο παρών κανονισμός θα εκδοθεί μόνον ένα χρόνο πριν. Το Συμβούλιο κρίνει επίσης ότι, εφόσον η κοινή θέση περιλαμβάνει ήδη επέκταση του πεδίου εφαρμογής του κανονισμού (ΕΟΚ) αριθ. 684/92 δεν θα ήταν σκόπιμο να ζητηθεί από την Επιτροπή η υποβολή νέας πρότασης κανονισμού, όπως προβλέπει η τροπολογία, πριν από ορισμένη ημερομηνία σε συνάρτηση προς την μεταγενέστερη επέκταση του πεδίου εφαρμογής του κανονισμού,

- την τροπολογία 25, η οποία ορίζει την 30η Ιουνίου 1997 ως τελική ημερομηνία εφαρμογής του κανονισμού.

Όπως αναφέρθηκε στο σημείο III στοιχείο στ) ανωτέρω, το Συμβούλιο κρίνει ότι πρέπει να διατεθούν στα κράτη μέλη δώδεκα μήνες από την έναρξη ισχύος του κανονισμού για τη θέσπιση των μέτρων που απαιτούνται για την εφαρμογή του και 18 μήνες για τη θέσπιση των μέτρων που αφορούν την κοινοτική άδεια.

(1) ΕΕ αριθ. C 203 της 13. 7. 1996, σ. 11. Κανονισμός (ΕΟΚ) αριθ. 684/92: ΕΕ αριθ. L 74 της 20. 3. 1992, σ. 1.

(2) ΕΕ αριθ. C 380 της 16. 12. 1996, σ. 40.

(3) ΕΕ αριθ. C 66 της 3. 3. 1997, σ. 23.

(4) ΕΕ αριθ. C 107 της 5. 4. 1997, σ. 3.